
ŠAKIŲ RAJONO SAVIVALDYBĖS TARYBA

SPRENDIMAS

Dėl LĖŠŲ IŠ RAJONO SAVIVALDYBĖS SMULKAUS IR VIDUTINIO VERSLO PLĖTROS FONDO SKYRIMO 
2014 m. gegužės 29 d. Nr. T-175
Šakiai


Rajono savivaldybės taryba, vadovaudamasi rajono savivaldybės tarybos 2012 m. vasario 29 d. sprendimu Nr. T-57 „Dėl rajono savivaldybės 2012–2014 strateginio veiklos plano tvirtinimo“, 2014 m. vasario 27 d. sprendimu Nr. T-40 „Dėl rajono savivaldybės 2014 metų biudžeto tvirtinimo“, rajono savivaldybės tarybos 2013 m. gegužės 30 d. sprendimu Nr. T-223 patvirtintų rajono savivaldybės smulkaus ir vidutinio verslo plėtros fondo nuostatų 1.1, 2.3, 2.7, 2.10, 6.1.1, 6.1.7, 6.2, 6.3, 9, 10 punktais ir Verslo plėtros tarybos 2014 m. gegužės 6 d. protokoliniu nutarimu Nr. 14-2, nusprendžia:


1. Suteikti Smulkaus ir vidutinio verslo plėtros fondo paramą:


1.1. Karoliui Benesevičiui pagal Fondo nuostatų 6.1.1. punktą – įmonės įsteigimo išlaidų dalinis padengimas, 220,00 Lt (du šimtai dvidešimt litų).


1.2. MB „Plumbera“ pagal Fondo nuostatų 6.1.7. punktą - įrangos įsigijimo kompensavimas naujai besikuriančioms įmonėms bei fiziniams asmenims (išlaidų daliniam padengimui), 2100,00 Lt (du tūkstančiai vienas šimtas litų).


1.3. Povilui Dovydaičiui pagal Fondo nuostatų 6.1.7. punktą - įrangos įsigijimo kompensavimas naujai besikuriančioms įmonėms bei fiziniams asmenims (išlaidų daliniam padengimui), 2200,00 Lt (du tūkstančiai du šimtai litų).


1.4. Mindaugui Tarnauskui pagal Fondo nuostatų 6.2 ir 8.3 punktą - jaunimo verslo idėjų įgyvendinimui, - 5000,00 Lt (penki tūkstančiai litų). 


2. Įgalioti rajono savivaldybės administracijos direktorių Juozą Puodžiukaitį pasirašyti paramos suteikimo sutartis.


3. Įpareigoti rajono savivaldybės administracijos Biudžeto ir turto skyriaus vedėją pervesti lėšas į paramos gavėjų sąskaitas per 30 kalendorinių dienų po sutarties pasirašymo. 

